Alleesmärk - rajada piiriülene pärandkultuuri hooldus- ja hoiuala, kus propageeritakse metsade säästvat ja mitmekülgset kasutust, sai täidetud 2010 a sügisel ja tänaseks on ala leidnud juba aktiivset kasutamist. Kes huvilistest alaga tutvumiseks aega ei leia, saab kasutada konsentraati - läbida ala huvipunktid maketil, mis on üks osa Salacgrivas avatud pärandkultuuri püsinäitusest. Looduses liikujale on abiks ala kohta koostatud buklett eesti, läti ja inglise keeles. Suvel on Eestis võimalik tutvuda ka Läti partnerite poolt loodud liikuva näitusega, mis praegu ringleb Lätimaal.    Projekti algusaasta 2009 ei olnud meil Lätiga sugugi sarnane. Majanduskriis tabas lätlasi karmimalt ja projekti rahastamine algas neil pea poole aastase hilinemisega. Sellest tulenes ka taotlus projektiperioodi pikendamiseks 2 kuu võrra.